****

**Sudjelovanje hrvatskih pravosudnih dužnosnika u dugotrajnim razmjenama u organizaciji EJTN-a u 2017. godini**

- Broj raspoloživih mjesta: po jedno mjesto na ESLJP-u (12 mjeseci) i Sudu EU-a (6 mjeseci);

**- Uvjeti koje su propisale navedene institucije:**

* **Europski sud za ljudska prava (ESLJP)**

1. Sudac ili državni odvjetnik;
2. Najmanje 7, najviše 10 godina profesionalnog iskustva (nije navedeno da to mora biti sudačko ili državnoodvjetničko iskustvo);
3. Vrlo dobro znanje francuskog ili engleskog jezika (kandidati moraju biti sposobni izrađivati nacrte odluka na jednom od tih jezika)

* **Sud Europske unije (SEU)**

1. Sudac ili državni odvjetnik iz države članice EU-a;
2. Najmanje godina dana iskustva na dužnosti suca ili državnog odvjetnika;
3. Poznavanje prava EU-a;
4. Odgovarajuće znanje francuskog jezika radi pružanja podrške članovima Kabineta suca države članice u izradi nacrta odluka na francuskom jeziku i radu na spisima;
5. Dobro znanje engleskog jezika.

* **Bodovanje prijava sudaca od strane PA:**
* Uz prijavu je potrebno **dostaviti životopis na engleskom jeziku i suglasnost predsjednika suda**. **Po jedan bod dodjeljivat će se za svaki od sljedećih kriterija:**

1. Sudjelovanje u aktivnostima stručnog usavršavanja na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU), bilo u organizaciji Pravosudne akademije ili neke druge ustanove, institucije, tijela državne/javne uprave ili nevladine organizacije u Hrvatskoj i/ili inozemstvu;
2. Objavljeni radovi ili izrađeni materijali za edukaciju na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU);
3. Vođenje aktivnosti edukacije na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za Sud EU-a), bilo za pravosudne dužnosnike ili druge pravnike praktičare i studente pravnih fakulteta te službenike u pravosuđu;
4. Završen ili upisan poslijediplomski/specijalistički studij čiji program obuhvaća i edukaciju o Europskoj konvenciji za zaštitu ljudskih prava i temeljnih sloboda/praksi ESLJP-a (prijave za ESLJP), odnosno o EU pravu (prijave za SEU);
5. Završen ili upisan doktorski studij čiji program obuhvaća i edukaciju o Europskoj konvenciji za zaštitu ljudskih prava i temeljnih sloboda/praksi ESLJP-a (prijave za ESLJP), odnosno o EU pravu (prijave za SEU);
6. Diplomski/poslijediplomski rad ili doktorska disertacija na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU).

* Kvaliteta motivacijskog pisma: 1-2 boda;
* Preporuka predsjednika suda ili sveučilišnog profesora prava: 1 bod

**Prijave bez suglasnosti predsjednika suda i životopisa neće se uzimati u obzir.**